**Հայտարարություն**

**Համաշխարհային Բանկի «Առևտրի խթանման և որակի ենթակառուցվածքի ծրագիր»**

**Վարկ թիվ 8390-ԱՄ**

ՀՀ ֆինանսների նախարարության ծրագրերի իրականացման վարչությունը հայտնում է, որ Համաշխարհային Բանկի **«Առևտրի խթանման և որակի ենթակառուցվածքի ծրագիր»** վարկային ծրագրի շրջանակում **«Ինժեներական քաղաք»-ի** **ենթակառուցվածքների մշակման ծրագիր» թիվ TPQI-C-2.3.1.3/3** տեխնիկականառաջադրանքըիրականացնելու նպատակով հայտարարվում է խորհրդատվական ընկերության ընտրության մրցույթ:

Վերոնշյալ վարկային ծրագրի շրջանակներում Պետություն-մասնավոր գործընկերության միջոցով Երևանի Բագրևանդի փողոցում շուրջ 3 հեկտար հողատարածքի վրա նախատեսվում է ստեղծել ժամանակակից ենթակառուցվածք՝ «Ինժեներական քաղաք»՝ տեխնոլոգիահեն ընկերությունները/հաստատությունները մեկ վայրում տեղայնացնելու և կենտրոնացնելու նպատակով՝ կատալիզացնելով բարձր տեխնոլոգիաների ընկերությունների աճը և ոլորտի զարգացումը:

Առաջադրանքի հիմնական նպատակն է «Ինժեներական քաղաք»-ի ենթակառուցվածքների մշակման ծրագրի արդյունավետ իրականացումը. հաղորդակցության (այդ թվում՝ տվյալների կենտրոնի), էլեկտրաէներգիայի, կոշտ թափոնների, ջրամատակարարման և ջրահեռացման համակարգի, կայանատեղի, կանաչ գոտիների, լուսավորության, մուտքի և ելքի քարտեզավորման, անվտանգության համակարգերի, հեծանվային արահետների, փողոցների պլանավորման, հետիոտնային քարտեզների, տրանսպորտային ներքին շարժի, երթուղիների և այլ ենթակառուցվածքների նախագծա-նախահաշվային փաստաթղթերի պատրաստումը, ինչպես նաև շինարարության փուլում հեղինակային հսկողության իրականացման ապահովումը:

**Ընտրված խորհրդատվական ընկերությունը պետք է իրականացնի հետեւյալ առաջադրանքները.**

* Իրականացնի «Ինժեներական քաղաք»-ի ենթակառուցվածքների մշակման ծրագրին առնչվող բոլոր աշխատանքները:
* Իրականացնի ուսումնասիրություններ ենթակառուցվածների ներկայիս և ապագա (5, 10 և 20 տարի) պահանջարկի (ինչպիսիք են հաղորդակցության, էլեկտրաէներգիայի, ջրամատակարարման և ջրահեռացման համակարգը) և դրանց մատակարարման վերաբերյալ:
* Հիմնվելով մշակված Գլխավոր հատակագծի և հայեցակարգի վրա մշակի ենթակառուցվածքների նախագծի հայեցակարգ և համաձայնեցնի Պատվիրատուի՝ Ձեռնարկությունների ինկուբատոր հիմնադրամի (ՁԻՀ) հետ, առաջարկի հնարավոր նախագծային լուծումների տարբերակներ մասնագիտացված համակարգչային ծրագրերի միջոցով մշակված (AutoCAD, 3Dmax, ArchiCAD կամ այլ կիրառելի ծրագրեր (ներառյալ օգտագործման ենթակա գույները մշակի շենքի եռաչափ մոդել /այդ թվում՝ վիրտուալ շրջագայություններ/:
* Պատվիրատուի հետ համաձայնեցված ենթակառուցվածքների նախագծի համապատասխան մշակի և ՁԻՀ-ի հաստատմանը ներկայացնի ենթակառուցվածքների շինարարարության նախագծա-նախահաշվային փաստաթղթերի և շինարարության ընթացքում օգտագործվելիք նյութերի ամբողջական փաթեթը, որը կներառի աղբավայրի, ջրի մաքրման կայանի գտնվելու վայրերը, դրանց մանրամասն գծանկարները և նախահաշիվները, ջրամատակարարման, կոշտ թափոնների, աղբավայրի կառավարման սխեման, կոշտ թափոնների հավաքման համակարգի, վերամշակման կայանքների, էլեկտրաէներգիա (արևային պանելներ, լուսավորություն) մասին տեղեկություններ և այն:
* Նախագծման աշխատանքները իրականացնի երկրում գործող շինարարական նորմերի և ստանդարտների, ինչպես նաև «Առևտրի խթանման և որակի ենթակառուցվածքի ծրագրի» համար կիրառելի Համաշխարհային Բանկի շրջակա միջավայրի պահպանման և սոցիալական երաշխիքի ստանդարտների և ՁԻՀ-ի պահանջների համապատասխան:
* Նախագծման աշխատանքները իրականացնի ՁԻՀ-ի հետ փոխհամաձայնեցված ժամանակացույցին համաձայն:
* Նախագծման աշխատանքների ավարտից հետո նախագիծը համաձայնեցնի լիազորված բոլոր մարմինների հետ՝ օրենքով սահմանված կարգին համապատասխան:
* ՁԻՀ-ի կողմից ներկայացված առաջարկների համաձայն նախագծային փաստաթղթերում կատարի համապատասխան փոփոխություններ ու ճշգրտումներ:
* Շինարարական աշխատանքների ողջ ընթացքում ապահովի հեղինակային հսկողության իրականացումը:

Ծառայությունները նախատեսվում է իրականացնել 2019թ. հուլիսից՝ մոտ 18 ամիս տևողությամբ՝ մինչև շինարարական աշխատանքների ավարտը:

**Խորհրդատվական ընկերությունը պետք է բավարարի որակավորման հետևյալ չափանիշներին.**

* Պետք է ունենա հանրային շենքերի նախագծման և շինարարության վերահսկման առնվազն 5 տարվա փորձ:
* Պետք է ունենա ՀՀ օրենսդրությամբ պահանջվող բոլոր հավաստագրերն ու լիցենզիաները։
* Պետք է ունենա իրականացված համանման առնվազն երեք աշխատանքներից կազմված պորտֆոլիո:

Մրցույթին մասնակցելու ցանկություն ունեցող ընկերությունները կարող են դիմել կոնսորցիումով:

Վերը շարադրված պահանջներին համապատասխանող խորհրդատվական ընկերությունները կարող են մինչեւ **սույն թվականի մայիսի 15-ը** ներկայացնել հետաքրքրվածության հայտեր անհրաժեշտ տեղեկություններով (ընկերության վերաբերյալ համառոտ տեղեկատվություն` ընդհանուր աշխատանքային փորձի, այդ թվում վերջին տարիներին նմանատիպ հանձնարարականների իրականացման փորձը հավաստող փաստաթղթային հիմնավորումներ) ստորեւ նշված հասցեով:

Հետաքրքրվածության հայտերը կարող են ներկայացվել նաեւ էլեկտրոնային փոստով:

ՀՀ Ֆինանսների նախարարության

ծրագրերի իրականացման վարչության պետի պարտականությունները ժամանակավորապես կատարող պարոն Վարդան Հարությունյանին

Երեւան 0010, Հանրապետության հրապարակ, Կառավարական տուն 1

ՀՀ ֆինանսների նախարարություն, թիվ 311 սենյակ

Հեռախոսներ. (374 11) 910 590

Էլ. փոստ. Secretariat1@minfin.am